GiliGold/VAD_KnessetCorpus huggingface dataset:
משה גפני: מצלמים את המזכר עליו דיבר החשב.
משה גפני: תכף תקבלי אותו.
שוקי אורן: צריך להבין גם את התיחום.
שוקי אורן: הרי בסופו של דבר המטרה של ההסכם היא גם להביא לתיחום ברור בין פעילות הממשלה לבין פעילות בנק ישראל.
שוקי אורן: אנחנו רוצים – והחוק הזה מאוד חשוב מהבחינה הזאת – לאפשר לבנק ישראל לבצע באופן בלתי תלוי את המדיניות המוניטרית.
שוקי אורן: לכאורה עלולים להיות סיכונים שאם הגבולות האלה לא יהיו ברורים, הממשלה יום אחד תחליט שהיא מבצעת מדיניות מוניטרית למשל בשוק האג"חים וכדומה.
שוקי אורן: לכן החשיבות של ההסכמים האלה היא באמת תיחום ויצירת גבולות ברורים בין פעילות בנק ישראל לבין פעילות הממשלה, אבל אני לא חושב שזה נכנס לשדה הזה של אאוט סורסינג או של פעילויות אחרות שבנק ישראל עושה עבור המדינה כי הוא לא עושה.
צבי אקשטיין: מרכיב נוסף הוא אינפורמציה.
צבי אקשטיין: העברת האינפורמציה שהיא מאוד חשובה לנו.
שלי יחימוביץ': אתה אומר שזה מופיע במזכר ההבנות.
שוקי אורן: הסיבה שזה במזכר ההבנות, מכיוון שכלים פיננסיים יכולים להשתנות.
שוקי אורן: לכן אנחנו רוצים להיות במצב שאם יש שינוי, נוכל לעשות את זה במהירות ולא נצטרך כל פעם להגיע לחקיקה.
צבי אקשטיין: חשבנו לשים את זה בחוק, אבל זה היה ארוך מדיי.
שלי יחימוביץ': מקובל עלי.
שגית אפיק: נקריא את הוראת המעבר של זה או שבעצם היא כבר לא רלוונטית, אם הגעתם להסכמות?
שגית אפיק: בעמוד 416, יש הוראת מעבר בסעיף קטן (ח) לגבי הסעיף הזה.
טידה שמיר: לא, זה על משהו אחר.
שגית אפיק: זה על 48(ג).
טידה שמיר: זה לא על זה.
שגית אפיק: כל עוד לא הוסכם אחרת לגבי התשלומים ושיעורי הריבית כאמור בסעיף 38(ג), ימשיכו לחול לגביהם ההסדרים הנוהגים בין הבנק לבין הממשלה עובר לתחילתו של חוק זה.
שוקי אורן: זה לגבי העמלות והריביות, שהן בהסכמה.
שגית אפיק: 49.
שגית אפיק: הלוואות לממשלה (א) הבנק לא ייתן לממשלה הלוואה למימון הוצאותיה, לרבות בדרך של רכישה של איגרות חוב שמנפיקה הממשלה בעת הנפקתן.
שגית אפיק: (ב) על אף האמור בסעיף קטן (א), הבנק רשאי לתת לממשלה, על פי בקשתה - (1) מקדמה ארעית לצורך גישור זמני על פערים בתזרים המזומנים של הממשלה בביצוע התקציב, ובלבד שסכום המקדמה הארעית לא יעלה, בכל עת, על 10 מיליארד שקלים חדשים ושהיא לא תינתן במשך יותר מ-150 ימים בשנה.
שגית אפיק: הסכום האמור יעודכן ב-1 בינואר של כל שנה, החל מ-י"ט בטבת התשע"ג (1 בינואר 2013) בהתאם לשיעור השינוי בין המדד שפורסם בחודש דצמבר בשנה שקדמה למועד העדכון לבין המדד שפורסם בחודש דצמבר בשנה קודם לכן.
שגית אפיק: (2) הלוואה לשם החזר חובות הממשלה לבנק שנוצרו על פי דין, למעט על פי פסקה (1), תנאי ההלוואה ומועדי פירעונה ייקבעו בהסכם בין הבנק לבין הממשלה, בהתבסס על תנאי השוק.
שגית אפיק: 50.
שגית אפיק: ניהול חשבונות (א) הבנק רשאי לנהל חשבונות בעבור תאגידים בנקאיים וגופים פיננסיים אחרים, וכן לפי החלטת הנגיד באישור הוועדה, בעבור בנקים מרכזיים, רשויות מוניטריות ובנקים זרים, והכל בתנאים שיקבע הנגיד, לרבות גביית עמלות ניהול או עמלות אחרות.
שגית אפיק: (ב) חשבון בבנק יכול שינוהל במטבע ישראלי או במטבע חוץ, כפי שיקבע הנגיד.
שוקי אורן: את סעיף (ב)(2) אפשר למחוק.
שגית אפיק: הלוואה לשם החזר חובות הממשלה.
שוקי אורן: אפשר למחוק כי אין חובות.
טידה שמיר: כן, אין חובות כאלה.
משה גפני: תמחקי.
חיים אורון: את מה מחקתם?
שגית אפיק: את סעיף 49(ב)(2).
שגית אפיק: אין יותר חובות.
משה גפני: יש לך הערות?
חיים אורון: אני רוצה לשאול לגבי (1).
חיים אורון: זאת הלוואה מתחדשת או שהיא חד פעמית לשנה?
חיים אורון: אני שואל אם זאת הלוואה מתחדשת שיכולה להתחדש גם בהארכת התקופה, כי כתוב כאן ל-150 ימים ואחר כך מחליטים על תקופה נוספת.
קריאה: במהלך שנה אחת.
קריאה: הלוואה ל-50 ימים ואחרי כן הלוואה לעוד 50 ימים.
שי חרמש: בו זמנית הלוואה אחת.
שלי יחימוביץ': למה יש מגבלה של 10 מיליארד שקלים?
משה גפני: גם אני לא הבנתי, אבל התביישתי לשאול.
שלי יחימוביץ': למה לא שיעור מסוים?
סטנלי פישר: ההסבר פשוט.
סטנלי פישר: בחוק קודם, ואני יודע שעוד מעט תשאלו על זה, זה התייחס לאחוז של התקציב.
סטנלי פישר: הבעיה כאן שהצורך הכספי של הממשלה תלוי לא רק במה יש בתקציב אלא גם בניהול החוב.
סטנלי פישר: הם צריכים לפעמים כסף לטווח הקצר.
סטנלי פישר: בדיונים בינינו לביניהם, הסכמנו על כך שבמקום לקבוע משהו שמתייחס לתקציב עצמו, שזה מתייחס לפעולות שלא מתייחסות לחוק, נעשה את המגבלה הזאת.
שלי יחימוביץ': מה נהוג היום?
סטנלי פישר: אחוז וחצי של התקציב.
שי חרמש: עכשיו הסכום הוא פי שניים מההצעה החדשה.
שלי יחימוביץ': למה לא להגדיל באחוזים?
משה גפני: היא שואלת למה לקבוע סכום ולמה לא באחוזים.
שלי יחימוביץ': למה לא להכפיל בשתיים?
סטנלי פישר: זה אומדן.
סטנלי פישר: הם בדקו מה הצרכים שלהם.
סטנלי פישר: אנחנו כאן בין העובדה שאסור לנו לממן את התקציב לפי חוק אי הדפסת כסף, והעובדה שיש להם לפעמים צורך לקבל כסף לטווח הקצר.
סטנלי פישר: גישור.
סטנלי פישר: הגענו לזה ולפי מה שאני מבין – אני לא הייתי בדיונים האלה – האוצר הגיע למסקנה שעדיף להם לקבוע את הסכום.
שי חרמש: זה גמ"ח.
חיים אורון: אבל יש כאן ריבית.
שלי יחימוביץ': אני רוצה שתזכור שיש לנו פוטנציאל לעוד 10 מיליארד שקלים לתקציב, כאשר אנחנו מנהלים את דיוני התקציב.
שוקי אורן: כמובן שזה מימון ולא תקציב.
משה גפני: בסדר, מימון.
משה גפני: אנחנו לא צריכים תקציב אלא אנחנו צריכים מימון.
משה גפני: יש עוד שאלות לפרק הזה?
משה גפני: אנחנו עוברים לפרק הראשון, ההגדרות.
משה גפני: לפני כן, אני רוצה לומר לכם מה יהיה הסדר.
משה גפני: אנחנו מסיימים לקרוא את פרק א' לגבי הפרשנות.
משה גפני: בעזרת השם אנחנו מקיימים הצבעות מחר בשעה 09:15.
שלי יחימוביץ': מתי מסתיים הדיון היום?
משה גפני: כאשר אנחנו נסיים את הפרק של הפרשנות.
משה גפני: אם יש שאלות, הדיון יסתיים אחרי שנקבל את התשובות.
חיים אורון: אני מבקש, אם אפשר, אם אתה רוצה מחר להצביע בשעה 9:15, שהערב יהיה לנו באי-מייל את הטקסט עם אותיות עבות עם השינויים.
משה גפני: צריך לכתוב את העקרונות.
משה גפני: אני רוצה לראות את מה שנקבע בעקרונות.
משה גפני: עד הערב לא תספיקי לדבר עם היועץ המשפטי של ההסתדרות, שנראה לי שאתו תהיה לך שיחה ארוכה מאוד, או עם היועצת המשפטית של בנק ישראל.
טידה שמיר: שיחה קצרה.
משה גפני: שיחה קצרה אבל עקשנית מאוד.
משה גפני: טידה, אני חוזר בי.
משה גפני: אני רוצה לסיים, אבל אם לא נסיים השבוע, אין חוק לפני הפגרה כי היועצות המשפטיות באמת צריכות לעשות כאן עבודה בלתי מתקבלת על הדעת בעליל.
משה גפני: צריך לנסח את זה ולהביא את זה במליאה.
חיים אורון: אפשר במוצאי שבת בבוקר.
משה גפני: בשבת הרי לא עובדים.
משה גפני: בחוק הזה קבענו שאסור לחלל שבת.
משה גפני: לכן אני מבקש להיות גמישים.
משה גפני: אם היועצת המשפטית תספיק, מחר יהיו ההצבעות בשעה 09:15, ואם לא, תהיינה הצבעות ביום חמישי.
אורנה ואגו: אדוני, יש לנו גם כמה תיקונים.
אורנה ואגו: אני לא יודעת אם לפני ההגדרות או אחרי ההגדרות נביא אותם.
אורנה ואגו: התיקונים הם לא בהגדרות.
שגית אפיק: תאמרי אותם בהצבעות ולא עכשיו.
שגית אפיק: אלה דברים קטנים שאני אכניס אותם לנוסח ונביא אותם בהצבעות.
חיים אורון: הרב גפני, ביום חמישי יהיו לך מעט אנשים.
משה גפני: אין לי ברירה.
משה גפני: אני מתחשב ביועצת המשפטית של הוועדה והיא צודקת.
משה גפני: יש כאן בעיות קשות.
חיים אורון: אני חושב שהצעת לה הצעה טובה.
חיים אורון: יש ניסוחים שגם אם הם לא סופיים, תהיה הכרעה בוועדה.
משה גפני: תנסי.
משה גפני: את יכולה להחליט עכשיו, מרגע זה ואילך עד הלילה שאת לא מקצוענית.
משה גפני: תחדשי את המקצוענות אחר כך.
שלי יחימוביץ': אני מציעה להוציא את ההצעה הזאת מהפרוטוקול.
פרק א': 1.
פרק א': הגדרות בחוק זה - "הבנק" – בנק ישראל.
פרק א': "גוף פיננסי" – כל אחד מאלה: תאגיד בנקאי ותאגיד עזר.
פרק א': (2) קופת גמל או חברה מנהלת כהגדרתן בחוק הפיקוח על שירותים פיננסיים (קופות גמל), התשס"ה-2005.
פרק א': (3) מבטח כמשמעותו בחוק הפיקוח על שירותים פיננסיים (ביטוח), התשמ"א-1981.
פרק א': (4) קרן להשקעות משותפות בנאמנות כהגדרתה בחוק השקעות משותפות בנאמנות, התשנ"ד-1994.
פרק א': (5) מנהל תיקים כהגדרתו בחוק הסדרת העיסוק בייעוץ השקעות, בשיווק השקעות ובניהול תיקי השקעות, התשנ"ה-1995.
פרק א': (6) חבר בורסה בהתאם לתקנון הבורסה כמשמעותו בסעיף 46 לחוק ניירות ערך.
פרק א': (7) מסלקה כהגדרתה בסעיף 50א לחוק ניירות ערך.
פרק א': (8) חברת הדואר.
פרק א': (9) גוף אחר המספק שירותים פיננסיים, שקבע הנגיד, בצו, באישור הוועדה:
צבי אקשטיין: חפציבה היא לא חברת בורסה.
צבי אקשטיין: רק גופים פיננסיים.
טידה שמיר: לא חברה ציבורית.
צבי אקשטיין: חברה שיש לה בעלות בבורסה.
צבי אקשטיין: זה כל הברוקראז'.
טידה שמיר: אלה הברוקרים.
שגית אפיק: בלבד.
שגית אפיק: כאשר כותבים סעיף סל, "גוף אחר המספק שירותים פיננסיים שקבע הנגיד בצו באישור הוועדה", למה אתם מתכוונים?
שגית אפיק: איך זה ייפתח עוד הסעיף הזה?
אורנה ואגו: לדוגמה, נניח קרנות גידור היום לא מוגדרות בשום מקום בהיותן תחת פיקוח או יחידות סל.
אורנה ואגו: אם נחיל אותן, נצטרך לעשות זאת בצו.
שגית אפיק: "הוועדה" – הוועדה המוניטרית כמשמעותה בסימן א' לפרק ד'.
שגית אפיק: "הוועדה לאיתור מועמדים" – הוועדה לאיתור מועמדים שהוקמה לפי סעיף 33.
שגית אפיק: "הוועדה לבדיקת מינויים" – הוועדה שהוקמה לפי סעיף 18ב לחוק החברות הממשלתיות, בשינוים כאמור בסעיף 60א(ב) לחוק החברות הממשלתיות.
שגית אפיק: "ועדת הביקורת" – ועדת הביקורת שמונתה לפי סעיף 23.
שגית אפיק: "חברת הדואר" – החברה, כהגדרתה בחוק הדואר, התשמ"ו-1986 (להלן – חוק הדואר) בנותנה את השירותים הכספיים כהגדרתם בחוק הדואר, מטעם החברה הבת כמשמעותה בסעיף 88יא לחוק הדואר.
שגית אפיק: "חוק הביקורת הפנימית" – חוק הביקורת הפנימית, התשנ"ב-1992.
שגית אפיק: "חוק הבנקאות (רישוי)" – חוק הבנקאות (רישוי), התשמ"א-1981.
שגית אפיק: "חוק החברות" – חוק החברות, התשנמ"ט-1999.
שגית אפיק: "חוק החברות הממשלתיות" – חוק החברות הממשלתיות, התשל"ה-1975.
שגית אפיק: "חוק מבקר המדינה" – חוק מבקר המדינה (נוסח משולב),] התשי"ח-1958.
שגית אפיק: "חוק ניירות ערך" – חוק ניירות ערך, התשכ"ח-1968.
שגית אפיק: "חוקי הבנקאות" – חוק הבנקאות (רישוי), פקודת הבנקאות, 1941, וחוק הבנקאות (שירות ללקוח), התשמ"א-1981.
שגית אפיק: "המדד" – מדד המחירים לצרכן שמפרסמת הלשכה המרכזית לסטטיסטיקה.
שגית אפיק: "המועצה" – המועצה המינהלית כמשמעותה בסימן ב' לפרק ד'.
שגית אפיק: "מטבע" – כאמור בסעיף 1 לחוק מטבע השקל החדש, התשמ"ה-1985.
שגית אפיק: "מטבע חוץ" – שטרי כסף או מעות שהם הילך חוקי במדינת חוץ ואינם הילך חוקי בישראל.
שגית אפיק: "המשנה לנגיד" – המשנה לנגיד שנתמנה לחפי סעיף 8.
שגית אפיק: "הנגיד" – נגיד הבנק שנתמנה לפי סעיף 6.
שגית אפיק: "רשות ניירות ערך" – כמשמעותה בסעיף 2 לחוק ניירות ערך.
שגית אפיק: "רשות הפיקוח" – כל אחד מאלה, לגבי הגופים הפיננסיים המפוקחים על ידו: (1) הממונה על שוק ההון, ביטוח וחסכון במשרד האוצר.
שגית אפיק: (2) רשות ניירות ערך.
שגית אפיק: (3) שר התקשורת, לעניין חברת הדואר.
שגית אפיק: "תאגיד בנקאי" ו"תאגיד עזר" – כהגרתם בחוק הבנקאות (רישוי).
משה גפני: סיימנו את ההקראה.
משה גפני: אני מסכם את הנושא הזה של חוק בנק ישראל.
משה גפני: אם אנחנו נראה במהלך השעות הקרובות – ותראי, תאמרי את האמת, את לא חייבת לאף אחד שום דבר – שאת יכולה להתארגן, גם עם הוויכוחים שיש.
משה גפני: למשל, הוויכוח הזה שעדיין קיים אבל הוא יוכרע, שאת התקציב של בנק ישראל צריך לאשר בוועדת הכספים, את התקציב המינהלי בלבד, או כל הוויכוחים האחרים שיש.
משה גפני: אם את יכולה להתארגן עד הערב, את ההצבעות אנחנו נקיים מחר בשעה 9:15 בבוקר.
משה גפני: אני לא מבקש מיושב ראש הכנסת אישור לשבת אחרי שעה 11:00 כיוון שיש מליאה.
משה גפני: אם את אומרת לי במהלך השעות הקרובות שאת לא מצליחה להתארגן עם העניין הזה, ההצבעות יהיו כאן בירושלים ביום חמישי בעזרת השם בשעה 10:00 בבוקר.
שי חרמש: לא יהיו לך אנשים.
פניה קירשנבאום: אי אפשר ביום חמישי.
משה גפני: אז מה לעשות?
משה גפני: תחליטו אתם.
שי חרמש: מה הבעיה להצביע ביום שני?
שי חרמש: יש בעיה?
פניה קירשנבאום: כדאי לעשות את זה אפילו ביום רביעי בערב.
פניה קירשנבאום: ביום חמישי הבן שלי מתגייס ואני לא אוכל להגיע.
שי חרמש: נעשה את זה ביום רביעי לתוך הלילה.
שגית אפיק: ליום רביעי יהיה מאוד קשה להביא נוסח לפרק השכר.
שגית אפיק: זה יהיה מאוד מאוד קשה להביא נוסח ליום רביעי.
משה גפני: על דבר אחד אני לא מוותר, שאנחנו לא נכריע ושלא נדע על מה אנחנו מצביעים.
משה גפני: אני רוצה לעשות את זה מהר.
משה גפני: ביקש ממני נגיד בנק ישראל ואני מכבד את רצונו, אני חושב שהוא נגיד מצוין, הוא רוצה לסיים את החוק הזה.
משה גפני: ביקשתי ממנו לפצל את הנושא של השכר כי ידעתי שיהיו עם זה הרבה בעיות ובבוקר אפילו לא ידעתי למה אני הולך.
משה גפני: הוא אמר לי שהוא לא רוצה לפצל כי אחרת לא יהיה הסדר.
משה גפני: דיבר אתי ראש הממשלה.
משה גפני: ראש הממשלה מבקש לסיים את זה לפני הפגרה.
משה גפני: אין לי שום סיבה, אני לא חייב לראש הממשלה שום דבר, אני לא חייב לנגיד שום דבר, אני לא חייב לשר האוצר שום דבר, אבל אני חושב שצריך לאשר את זה.
פניה קירשנבאום: אני מוכנה לסיים את זה מחר בלילה – 10 בלילה, 11 בלילה, 12 בלילה, 2 בלילה.
שי חרמש: מחר בערב, כמה זמן שאתה רוצה.
משה גפני: שגית, את יכולה או לא יכולה?
שגית אפיק: תן לי שעתיים.
משה גפני: אולי באמת מחר אחר הצהרים.
משה גפני: פנייה מספר 59 – משרד הרווחה
חנן פריצקי: הבקשה נועדה לבצע שינויים פנימיים בתקציב משרד הרווחה.
חנן פריצקי: במסגרת זאת אנחנו מקימים מיזם לתעסוקת נכים, קיבלנו תוספות לצורך מיזם לטובת דרי רחוב בחורף, טיפול בדרי רחוב בחורף, מחשוב לשכות לשירותים חברתיים.
חנן פריצקי: מדובר בשינויים פנימיים.
משה גפני: ה צ ב ע ה פנייה מספר 59 – אושרה פה אחד פנייה מספר 60 – שיקום נכים
דב בארי: הלשכה לשיקום נכים, לפני כשנה וחצי פנתה לאגף התקציבים כדי לקבל תוספת כוח אדם בשעות נוספות וכוננויות בגלל העומס הרב שנוצר להם עקב שינויי חקיקה.
דב בארי: ההסכם מדבר על כך שאנחנו ניתן להם את זה לשלוש שנים, כי זה כוח אדם זמני, וניתן גם ב-2010 בהתאם למה שנתנו ב-2009 וב-2008.
משה גפני: ה צ ב ע ה פנייה מספר 60 – אושרה פה אחד פנייה מספר 61 – משרד הקליטה
מיכל צוק: הפנייה נועדה להעברת 5 מיליון שקלים לתוכנית לעולי קווקז.
משה גפני: במסגרת מה?
פניה קירשנבאום: פרוייקט לטיפוח אוכלוסיית קווקז, שיפור השכלה וכולי.
אמנון כהן: למה קווקז?
אמנון כהן: האוכלוסייה מבוכרה לא צריכה טיפול?
פניה קירשנבאום: הכסף בא מהסכם קואליציוני של ישראל ביתנו.
פניה קירשנבאום: כאשר ש"ס תביא כסף, יטפלו גם בבוכרים.
אמנון כהן: איפה כתוב כאן הסכם קואליציוני?
אמנון כהן: אני לא רואה את זה.
אמנון כהן: בדרך כלל זה כתוב.
מיכל צוק: מדובר כאן על העברה לשם תגבור או פעילות לעולי קווקז.
מיכל צוק: לא כתוב הסכם קואליציוני.
אמנון כהן: זה לא קואליציוני.
אמנון כהן: אם אלה תקציבי משרד, למה רק קווקז?
אמנון כהן: יש אתיופיה, יש בוכרה וכולי.
פניה קירשנבאום: לגבי עולי אתיופיה, יש תוכנית חומש.
אמנון כהן: אני שואל עכשיו את הרפרנטית.
פניה קירשנבאום: נדמה לי שהעברת שני מיליון שקלים לעולים מבוכרה.
משה גפני: מה שאומרת חברת הכנסת קירשנבאום, מקובל עלי.
משה גפני: היא אומרת שצריך להעביר את זה ואני סומך עליה.
אמנון כהן: אבל לי יש בעיה.
משה גפני: אני מבקש דבר אחד והוא לא לכתוב שזה הסכם קואליציוני.
משה גפני: אני בעד לא לומר קואליציוני.
אמנון כהן: גם לא כתוב כאן.
משה גפני: אמרתי שאני בעד לא לכתוב את זה.
אמנון כהן: על איזה פרוייקט מדובר?
אורי אריאל: חבר הכנסת כהן, אנחנו מודים לך על התייחסותך עד כה ואנחנו ממהרים מעט לוועדה לתקציב הביטחון.
אורי אריאל: תצביע נגד.
אורי אריאל: אנחנו נאשר את זה.
אמנון כהן: לא, זה לא הולך כאן כך.
אמנון כהן: את יכולה לומר לי לאיזו פעילות זה הולך?
מיכל צוק: אני יכולה לברר ולהודיע לך.
אמנון כהן: אדוני היושב, אין לי יותר שאלות.
משה גפני: מה סיכמתם?
אמנון כהן: אמרה מיכל צוק שהיא תדבר עם השרה ואנחנו נקבל תשובה.
משה גפני: ה צ ב ע ה פנייה מספר 61 – אושרה פה אחד פנייה מספר 8 – משרד הרווחה
חנן פריצקי: הפנייה נועדה לממן הוצאות חניה של מחוז תל אביב.
חנן פריצקי: עיריית תל אביב סימנה אדום-לבן על כל האזור ולא הייתה לנו ברירה והיינו חייבים לרכוש שירותי חניה.
אורי אריאל: באיזה סכום מדובר?
חנן פריצקי: חצי מיליון שקלים עבור מחוז שלם.
אורי אריאל: למה אתם מטרטרים את המשרד ואותנו בגלל זה?
חנן פריצקי: אין לנו ברירה.
משה גפני: ה צ ב ע ה פנייה מספר 8 – אושרה פה אחד
קריאה: תוספת לתקציב שניתן למועצה הישראלית לצרכנות.
משה גפני: ה צ ב ע ה פנייה מספר 43 – אושרה פה אחד פניות מספר 62 עד 64 – משרד התשתיות הלאומיות
טליה אילוז: את פנייה מספר 64 אנחנו מייצגים.
טמיר כהן: הכל ביחד.
טליה אילוז: לא דנים ב-64?
אמנון כהן: בינתיים.
טליה אילוז: כי הרפרנט שלח אותי.
טליה אילוז: אני מרשות החשמל.
טליה אילוז: הרפרנט ביקש שנהיה נוכחים כאן כדי להציג את הבקשה.
משה גפני: את יכולה להציג את 62 עד 64?
טליה אילוז: לא.
טליה אילוז: את 64 שהיא לגבי רשות החשמל והיא בנפרד.
טליה אילוז: מאיזה שהן סיבות טכנית הוא חיבר את הפניות.
משה גפני: אז אי אפשר.
טמיר כהן: זה מחובר.
טמיר כהן: אי אפשר לדון רק בפנייה אחת.
טליה אילוז: הוא אמר לי שכן.
טליה אילוז: במיוחד הוא שלח אותי.
משה גפני: פנייה מספר 65 – משרד התשתיות הלאומיות הרפרנט לא נמצא.
משה גפני: פנייה מספר 67 – משרד הרווחה
חנן פריצקי: הבקשה נועדה לתוספת 57 תקנים למשרד הרווחה, בעיקר לחוקרי ילדים וקציני מבחן לאור המשבר בתחום.
משה גפני: ה צ ב ע ה פנייה מספר 67 – אושרה פה אחד בקשה מספר 003-20.
מיכל צוק: למשרד החינוך.
מיכל צוק: הפנייה נועדה להעביר עודפי תקציב לשנת 2009 לשימוש בשנת 2010.
משה גפני: ה צ ב ע ה בקשה מספר 003-20 – אושרה פה אחד
פניה קירשנבאום: למה העודפים של החינוך עוברים ושל המשרדים האחרים לא עוברים?
משה גפני: משום שהעודפים מעוכבים.
פניה קירשנבאום: למה זה לא מעוכב?
משה גפני: אני ביקשתי להביא את זה.
משה גפני: ביקש ממני השר משולם נהרי.
משה גפני: את כל העודפים אני מביא בשבוע הבא.
משה גפני: אני מביא גם את התיירות.
משה גפני: את התיירות אני מביא היום.
משה גפני: השר משולם נהרי ביקש את זה ולכן אני מביא את זה היום.
פניה קירשנבאום: למה העודפים האלה מיועדים?
משה גפני: אלה עודפים משנת 2009 שעוברים ל-2010.
מיכל צוק: לשאלה שנשאלתי לגבי עולי קווקז.
מיכל צוק: נמסר לי שגם לקבוצות עולים אחרות, כמו עולים מבוכרה, עושים פעילויות בתחום החברתי, בדומה למה שנעשה כאן.
משה גפני: פנייה מספר 68 – המשרד להגנת הסביבה
עמית סדן: הפנייה נועדה לתקצב תוספת של 93 מיליון שקלים לטובת פעולות המשרד בנושא אכיפה, שינוי אקלים, זיהום אוויר, בנייה ירוקה וחינוך.
עמית סדן: כמו כן מתבצעים גם שינויים פנימיים.
אמנון כהן: מדובר בפעילות או בכוח אדם?
עמית סדן: גם בכוח אדם יש תוספת אבל לא בהרשאה להתחייב.
משה גפני: ה צ ב ע ה פנייה מספר 68 – אושרה פה אחד
דוד שטיינמץ: הפנייה היא ממספר 70 עד 76.
משה גפני: אתה יכול להסביר הכל?
דוד שטיינמץ: כן.
אמנון כהן: שמת לב שיש גם מעונות שם?
דוד שטיינמץ: אין מעונות.
דוד שטיינמץ: כל הפניות האלו הן תוספות תקציב שניתנו למשרד במסגרת עסקת החבילה הן למרכז ההשקעות, הן למסלול התעסוקה, הן לעסקים קטנים, הן לסוכנות לעסקים קטנים.
דוד שטיינמץ: אלו כל התוספות.
משה גפני: ה צ ב ע ה פניות מספר 69 עד 76 – אושרו
חיים אורון: נגד, נגד, נגד.
חיים אורון: הסכמים קואליציוניים.
משה גפני: אלה לא הסכמים קואליציוניים.
משה גפני: זה יורד מההסכמים הקואליציוניים.
חיים אורון: תסתכל ב-130125.
דוד שטיינמץ: זאת לא פנייה שלי.
קריאה: אלה הסכמים קואליציוניים.
משה גפני: זה יורד מהסכמים קואליציוניים.
משה גפני: פנייה מספר 77 –
אשרת רודב: הפנייה נועדה לכיסוי התחייבות של הלשכה המשפטית בגין ייעוץ משפטי שניתן לה על ידי עורך דין מומחה.
משה גפני: במה?
אשרת רודב: כחלק מהקווים שיושמו בתקופת המשבר, הוחלט להקים קרן ביו טכנולוגית שתהיה בשיתוף הסקטור הפרטי והסקטור הממשלתי.
משה גפני: ה צ ב ע ה פנייה מספר 77 – אושרה פה אחד פניות מספר 78 ו-79 – שירותי דת
אריאל קטן: מדובר בתוספות תקציביות לפעילויות של המשרד לשירותי דת.
אריאל קטן: יש כאן 4 מיליון שקלים לעירובים, 6.5 מיליון שקלים לפיתוח בתי עלמין ועוד 3 מיליון שקלים לתוכניות הבראה ו-7 מיליון שקלים לרזרבה.
פניה קירשנבאום: מה זאת רזרבה?
אריאל קטן: כסף שמשרד האוצר העביר לשם תוכניות הבראה עתידיות שבמהלך השנה נקיים.
פניה קירשנבאום: כאשר תעשו, תקבלו את הכסף.
פניה קירשנבאום: רזרבה מעכשיו?
אריאל קטן: לוקח להם זמן להביא את זה למשרד.
אריאל קטן: כאשר זה במשרד, יותר קל להשתמש בזה.
פניה קירשנבאום: אם זה במשרד, תוכלו להשתמש בזה למה שאתם רוצים.
אריאל קטן: לא.
אריאל קטן: ברגע שזאת רזרבה, זה צריך לעבור שוב ועדת כספים כדי שנוכל להשתמש בכסף הזה.
משה גפני: ה צ ב ע ה פניות מספר 78 ו-79 – אושרו פה אחד פניות 62 עד 64 –
נופיה בכר: פניות מספר 63, 64 ו-65.
נופיה בכר: מדובר כאן בתוספת תקציבית למשרד התשתיות, בעיקר למחקר ופיתוח, למחקר, לשימור אנרגיה, לאכיפה במשק החשמל, הדלק וכדומה.
נופיה בכר: אלה בעיקר הסכומים המרכזיים כאן.
טליה אילוז: פנייה מספר 64.
טליה אילוז: הבקשה נועדה לתגבר את תקציב הרשות לגבי הפעולות לשנת 2010.
משה גפני: איזה משרד את מייצגת?
טליה אילוז: את רשות החשמל.
טליה אילוז: הבקשה נועדה לתגבר את תקציב הפעולות.
טליה אילוז: בסיס התקציב שלנו הוא מאוד נמוך ולא מאפשר לנו לבצע כל פעולה.
משה גפני: אני מוכן לאשר את הפניות האלה, בתנאי שלא תעלו את מחיר החשמל.
משה גפני: ה צ ב ע ה פניות מספר 62 עד 65 – אושרו פה אחד הודעה מספר 37004 – משרד התיירות
נעם שטרן: מדובר בעודפים מחויבים של משרד התיירות.
נעם שטרן: 75 אחוזים.
משה גפני: הודעה מספר 37004 והודעה 78004.
משה גפני: ה צ ב ע ה הודעות מספר 37004 ו-78004 – אושרו פה אחד
משה גפני: על סדר היום הצעת חוק בנק ישראל.
משה גפני: אין דיון, רק הצבעות.
משה גפני: הסתייגויות ודאי, אבל רק הצבעות, לא דיונים.
משה גפני: הצעת חוק בנק ישראל, גברתי היועצת המשפטית, אני רוצה להצביע על שם החוק.
שגית אפיק: לא צריך להצביע על שם החוק.
משה גפני: סעיף 1 מועלה להצבעה, הצבעה בעד סעיף 1 – רוב נגד – מיעוט סעיף 1 אושר
שגית אפיק: בנק ישראל, האורגנים ומקום מושבו.
שגית אפיק: סעיף 2.
שגית אפיק: אין הסתייגויות לסעיף הזה בשלב הזה.
משה גפני: רבותיי, אני רק רוצה שנדע מה סדר ההצבעה.
משה גפני: סדר ההצבעה הוא שאנחנו מצביעים סעיף-סעיף, לא פרק-פרק.
אמנון כהן: כל הזמן זה היה ככה, אדוני, זה לא משהו חדש.
משה גפני: סעיף 2, כנוסחו, כפי שהבאנו אותו בדיונים, מועלה להצבעה, הצבעה בעד סעיף 2 – רוב נגד – מיעוט סעיף 2 אושר סעיף 3 זה המטרות של הבנק.
משה גפני: הנוסח הוא כפי שמופיע כאן, אלא שבפסקה 2, בסעיף 3(א)(2) יהיה כתוב כך, לפי בקשתה של חברת הכנסת שלי יחימוביץ, ובהתייעצות סיעתית עם חבר הכנסת אמנון ואחרי כן בהתייעצות סיעתית עם החברים בוועדה, 'לתמוך במטרות האחרות של המדיניות הכלכליות של הממשלה במיוחד צמיחה, תעסוקה וצמצום פערים'.
משה גפני: חברת הכנסת רגב, את מסכימה לזה?
חיים אורון: חבר הכנסת גפני, היות ואתה מזכיר שמות, אז זאת היתה גם ההסתייגות שלי.
שגית אפיק: צמצום פערים חברתיים?
אמנון כהן: צמצום פערים.
משה גפני: מה שאנחנו מציעים, כל חברי הוועדה, להוסיף 'צמצום פערים'.
משה גפני: יהיה כתוב 'צמיחה, תעסוקה וצמצום פערים'.
משה גפני: סעיף 3 מועלה להצבעה, כפי שהוא נוסח, עם התוספת הצבעה בעד סעיף 3 – רוב נגד – מיעוט סעיף 3 אושר סעיף 4.
משה גפני: אין הסתייגויות.
שלי יחימוביץ': אני בכל זאת משאירה את ההסתייגות שלי.
משה גפני: אין בעיה, אבל זו הסתייגות דיבור.
משה גפני: בגלל שאם זו הסתייגות מהותית, אני צריך להפיל את זה עכשיו.
שלי יחימוביץ': אז תפיל את זה.
משה גפני: לא, אם זו הסתייגות דיבור, אני לא רוצה להפיל את זה.
שלי יחימוביץ': אז אני אהפוך את זה להסתייגות דיבור.
אמנון כהן: אני גם רוצה הסתייגות דיבור בנושא הזה.
משה גפני: מה אתה הולך להגיד במליאה?
חיים אורון: אני רוצה שלוש הסתייגויות דיבור.
משה גפני: הצבעה בעד סעיף 4 – רוב נגד – מיעוט סעיף 4 אושר סעיף 5.
משה גפני: עצמאות הבנק.
משה גפני: הצבעה בעד סעיף 5 – רוב נגד – מיעוט סעיף 5 אושר סעיף 6.
משה גפני: הנגיד.
משה גפני: הצבעה בעד סעיף 6 – רוב נגד – מיעוט סעיף 6 אושר סעיף 7.
משה גפני: בסעיף 7 התווסף, כפי שאתם רואים בנוסח, 'לרבות עניין צמצום הפערים ושוויון חלוקת ההכנסות בחברה'.
רוני טלמור: אדוני, אני מבקשת להעיר הערה טכנית לנוסח, בשביל לשפר אותו.
רוני טלמור: אני מציעה, גם פה וגם בסעיף שהקראתם מקודם;'צמצום פערים', יהיה 'צמצום פערים חברתיים', כדי שיהיה ברור במה מדובר ושיהיה מדובר באי השוויון בחלוקת ההכנסות.
שגית אפיק: אז 'חברתיים' ייכנס גם בסעיף 3, גם בסעיף הזה, וצמצום אי השוויון.
רוני טלמור: נדמה לי שזאת צריכה להיות השאיפה ולא שאיפה לשוויון טוטאלי.
משה גפני: סעיף 7 מועלה להצבעה, הצבעה בעד סעיף 7 – רוב נגד – מיעוט סעיף 7 אושר
שגית אפיק: הסתייגות דיבור לסעיף 7(ב).
משה גפני: הסתייגויות דיבור, מי שמבין חברי הוועדה ירצה, יקבל.
חיים אורון: אני רוצה לשם.
שלי יחימוביץ': אני גם רוצה לשם.
משה גפני: סעיף 8 כנוסחו, מועלה להצבעה, הצבעה בעד סעיף 8 – בעד נגד – מיעוט סעיף 8 אושר סעיף 9 כנוסחו, מועלה להצבעה, הצבעה בעד סעיף 9 – רוב נגד – מיעוט סעיף 9 אושר סעיף 10 מועלה להצבעה, הצבעה בעד סעיף 10 – רוב נגד – מיעוט סעיף 10 אושר סעיף 11.
משה גפני: כפי שמנוסח כאן.
שגית אפיק: ההבהרה לעניין הכלול, שעלתה בישיבות.
שגית אפיק: ניסחנו את זה בהתאם להבהרה שלכם.
שגית אפיק: זה כל התיקון שנמצא כאן.
שגית אפיק: בעמוד 6 למטה יש את הבקשה של חברת הכנסת שלי יחימוביץ, שהתקבלה גם על דעת יתר חברי הוועדה, אבל לא הוכרעה, לגבי ההשמטה של הסיפא, לגבי תפקיד הוראה אקדמי.
שלי יחימוביץ': היה כאן סעיף שהיתה תחושה שהוא יוחד לפרסונה ספציפית ואין לו סיבה והיא לגבי עבודה פרטית של המשנה לנגיד, שהוא יהיה רשאי להיות מרצה במוסד אקדמי, במגבלות הקיימות היום בכל מה שיש בחוק שירות המדינה, בלי אפשרות למתן החרגה למה שנהוג בחוק שירות המדינה.
משה גפני: יש לכם התנגדות לעניין הזה?
אמנון כהן: הם מסכימים לזה.
שלי יחימוביץ': כלומר אנחנו מאוד נשמח אם הוא יהיה מרצה במוסד אקדמי, אבל אנחנו לא נרצה שהוא יעשה את זה במשרה מלאה, כדי שיהיה לו זמן להיות משנה לנגיד.
נטע דורפמן: אדוני, לא נמצאים כאן הנציגים של בנק ישראל.
שלי יחימוביץ': זו בעיה שלהם, אני מאוד מצטערת.
נטע דורפמן: יש להם, לדעתי, תשובה מהותית לעניין.
שלי יחימוביץ': חבר הכנסת גפני, סיכמנו על זה, הם אמרו שאין להם התנגדות.
משה גפני: אוקי, מי בעד סעיף 11, כפי שנוסח?
משה גפני: אם תהיינה הערות מהותיות, אז נחזור אליהן.
משה גפני: מי בעד סעיף 11, כולל ההערה של חברת הכנסת?
משה גפני: הצבעה בעד סעיף 11 – רוב נגד – מיעוט סעיף 11 אושר
שגית אפיק: כולל ההערה של חברת הכנסת והתיקון.
שגית אפיק: סעיף 12.
שגית אפיק: שכר ותנאי שירות של הנגיד.
משה גפני: סעיף 12 מועלה להצבעה, הצבעה בעד סעיף 12 – רוב נגד – מיעוט סעיף 12 אושר סעיף 13.
שגית אפיק: הוכנס כאן תיקון שהצעת הממשלה לנשיא להפסקת כהונתו של הנגיד תובא לידיעתה של ועדת הכספים.
שגית אפיק: זה הוסף.
שי חרמש: אם לא נקרא את זה קודם בעיתון.
משה גפני: סעיף 13 מועלה להצבעה, כפי שנוסח על ידי היועצת המשפטית בהתאם לדיונים שהתקיימו כאן.
משה גפני: הצבעה בעד סעיף 13 – רוב נגד – מיעוט סעיף 13 אושר סעיף 14.
שגית אפיק: הפסקת כהונתו של המשנה לנגיד.
משה גפני: סעיף 14 מועלה להצבעה, הצבעה בעד סעיף 14 – רוב נגד – מיעוט סעיף 14 אושר הוועדה המוניטרית, סעיף 15.
משה גפני: אין שינויים, כפי שעלה בדיון, מועלה להצבעה, הצבעה בעד סעיף 15 – רוב נגד – מיעוט סעיף 15 אושר סעיף 16, בעל תואר אקדמי---
שגית אפיק: הוספת האופציה לאדם שאין לו תואר אקדמי, אבל יש לו ידע, מומחיות וניסיון מקצועי של עשר שנים בתחום המוניטרי הפיננסי או המקרו-כלכלי ובהתאמה, הורד הניסיון שנדרש מבעל תואר אקדמי שני בכלכלה, לשמונה שנים.
שגית אפיק: בפסקה (2) לבעל התואר האקדמי, בנוסח שהגישה הממשלה, זה היה תואר אקדמי שני פלוס עשר שנים.
שגית אפיק: אנחנו הנמכנו פה את הדרישה לשמונה שנים, כאשר הוספנו, לבקשת הוועדה, אופציה נוספת של אדם שיש לו ניסיון מקצועי של עשר שנים ואין לו תואר.
שלי יחימוביץ': בייגה שוחט למשל.